b"\n_START_ARTICLE_\nWilliams FW19\n_START_PARAGRAPH_\nWilliams FW19 oli Adrian Neweyn ja Patrick Headin suunnittelema auto, jolla Williams-talli kilpaili Formula 1 -sarjassa kaudella 1997. Autoa ajoivat viime vuoden MM-kakkonen Jacques Villeneuve ja Heinz-Harald Frentzen, joka siirtyi talliin Sauber-tallista._NEWLINE_Auto oli kehitetty versio menestyksekk\xc3\xa4\xc3\xa4st\xc3\xa4 FW18-autosta, jolla voitettiin ylivoimaisesti sek\xc3\xa4 kuljettajien ett\xc3\xa4 valmistajien mestaruus kaudella 1996. Auto oli viimeinen Williams-auto, jota Adrian Newey oli suunnittellut. Newey l\xc3\xa4hti Williamsilta kesken kauden McLarenille. My\xc3\xb6s auton k\xc3\xa4ytt\xc3\xa4m\xc3\xa4t Renault-moottorit olivat viimeist\xc3\xa4 kertaa mukana ennen v\xc3\xa4liaikaista vet\xc3\xa4ytymist\xc3\xa4 sarjasta. Kausi 1997 oli Williamsille paljon vaikeampi kuin edellinen kausi, sill\xc3\xa4 he kohtasivat kovan koko kauden kest\xc3\xa4neen vastuksen Michael Schumacherilta ja Ferrarilta. Williams-talli varmisti tallimestaruuden itselleen jo kauden toiseksi viimeisess\xc3\xa4 kilpailussa, Japanin Grand Prix'ssa. Kuljettajien mestaruus ratkesi Villeneuven hyv\xc3\xa4ksi kauden p\xc3\xa4\xc3\xa4tt\xc3\xa4v\xc3\xa4ss\xc3\xa4 Euroopan Grand Prix'ssa. FW19-autolla voitettiin kahdeksan kertaa: Villeneuve 7 kertaa ja Frentzen kerran."